Public procurement notice: Contract Notice
Published: 2024-05-28
Region: EL304
Contract type: Services
Procedure: Open procedure
CPV classification: 30230000 | 48000000 | 72000000 | 72262000: Software development services | 79131000
Estimated value: 11050000 EUR
Submission deadline: 2024-06-14
Award criteria: quality, price

Technical requirements: Το Υπουργείο Κλιματικής Κρίσης και Πολιτικής Προστασίας (ΥΚΚΠΠ) υλοποιεί ένα σύνθετο στρατηγικό σχέδιο ψηφιακού μετασχηματισμού το οποίο θα του επιτρέψει να αναβαθμίσει την επιχειρησιακή του ετοιμότητα αλλά και τις παρεχόμενες υπηρεσίες προ το σύνολο των πολιτών της χώρας.
Κύριος άξονας του συγκεκριμένου σχεδίου αποτελεί η υλοποίηση των δράσεων ψηφιακού μετασχηματισμού που έχουν προγραμματισθεί στο πλαίσιο του εθνικού προγράμματος Πολιτικής Προστασίας «ΑΙΓΙΣ». Στο εν λόγω πρόγραμμα, το ΥΚΚΠΠ έχει αναλάβει την υλοποίηση της παρούσας εμβληματικής δράσης, η οποία περιλαμβάνει τον πλήρη εκσυγχρονισμό του φορέα σε όρους τεχνολογιών πληροφορικής και συστημάτων που χρησιμοποιεί.
O ανάδοχος του παρόντος έργου θα κληθεί να προμηθεύσει τον φορέα με σύγχρονα λογισμικά συστήματα καθώς και να παρέχει μια σειρά υπηρεσιών που άπτονται της βέλτιστης παραγωγικής λειτουργίας των προσφερόμενων συστημάτων. Οι υπηρεσίες αυτές διακρίνονται σε συγκεκριμένες κατηγορίες, ανάλογα με τη φύση τους και το πεδίο εφαρμογής τους εντός του περιβάλλοντος του φορέα.
Σκοπός του παρόντος έργου είναι ο σχεδιασμός και υλοποίηση εξειδικευμένων ψηφιακών εφαρμογών για την υποστήριξη του νέου θεσμικού ρόλου και των αρμοδιοτήτων του Υπουργείου Κλιματικής Κρίσης και Πολιτικής Προστασίας, της Γενικής Γραμματείας Αποκατάστασης Φυσικών Καταστροφών και Κρατικής Αρωγής και της Γενικής Γραμματείας Πολιτικής Προστασίας.
Οι εφαρμογές που θα υλοποιηθούν στο πλαίσιο της προτεινόμενης δράσης είναι οι εξής: 
•	Εθνικό Μητρώο Κρατικής Αρωγής σε πληττόμενους από θεομηνίες – φυσικές καταστροφές (Ε.Μ.Κ.Α.)
•	Πληροφοριακό Σύστημα Ενιαίου Μητρώου Εθελοντισμού Πολιτικής Προστασίας (Ε.Μ.Ε.Π.Π.) 
•	Ηλεκτρονική Πλατφόρμα Διαχείρισης και Συμμόρφωσης GDPR & συναφείς υπηρεσίες
•	Ολοκληρωμένο σύστημα διαχείρισης σχέσεων και επικοινωνιών με πολίτες και επιχειρήσεις και λοιπές υποστηρικτικές εφαρμογές
(παρ. 1.3 και ΠΑΡΑΡΤΗΜΑ Ι).
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα λειτουργίας.
Ο Ανάδοχος θα προσφέρει της υπηρεσίες του κατά κύριο λόγο της εγκαταστάσεις του Φορέα Λειτουργίας αλλά και σε όποια άλλα σημεία προκύψουν από της απαιτήσεις του Έργου εντός του ν. Αττικής.
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, σύμφωνα με την παρ. 8.4 του ΠΑΡΑΡΤΗΜΑΤΟΣ Ι της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης
(παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 150% του προϋπολογισμού του υπό ανάθεση Έργου, για το οποίο υποβάλλουν προσφορά.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Ο υποψήφιος πρέπει κατά τα τελευταία τρία (3) έτη (2021,2022,2023) συν το τρέχων έτος  να έχει υλοποιήσει επιτυχώς, είτε αυτοτελώς είτε ως μέλος ένωσης ή κοινοπραξίας, τουλάχιστον τον ακόλουθο αριθμό έργων αθροιστικά: Τουλάχιστον Πέντε (5) έργα πληροφορικής με κύριο αντικείμενο τον σχεδιασμό, την υλοποίηση, τη θέση σε λειτουργία ή την συντήρηση,  είτε Ολοκληρωμένου Πληροφοριακού Συστήματος με αντικείμενο ανάπτυξη εφαρμογών, είτε  έργου/ων ψηφιακής αναβάθμισης ή επέκτασης, σε επίπεδο λογισμικού (συμπεριλαμβανομένων υπηρεσιών εγκατάστασης και παραμετροποίησης εφαρμογών), με συμβατικό τίμημα, χωρίς ΦΠΑ, αθροιστικά ίσο ή μεγαλύτερο από το 100% της εκτιμώμενης αξίας της παρούσας χωρίς ΦΠΑ.
Τα παραπάνω έργα θα πρέπει να περιλαμβάνουν αθροιστικά τα παρακάτω αντικείμενα
α.	Διαχείριση Μητρώων, τουλάχιστον 10.000 μελών
β.	Πλατφόρμα GDPR και συναφείς υπηρεσίες
γ.	Σύστημα Διαχείρισης Σχέσεων με πολίτες/επιχειρήσεις
δ.	Σύστημα Διαχείρισης/Ελέγχου Αποζημιώσεων
ε.	Πλατφόρμα Υποστήριξης Διαδικασίας Ηλεκτρονικής Κατάθεσης Δικαιολογητικών και Διαχείρισης Αιτήσεων, η οποία να έχει υποστηρίξει τη διαχείριση άνω των 10.000 αιτήσεων 
στ.	Ένα έργο πληροφορικής με κύριο αντικείμενο την ψηφιοποίηση ή ανωνυμοποίηση αρχείων, που να περιλαμβάνει κατ’ ελάχιστον 300.000 σελίδες. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.6.1 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου  σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να συμμορφώνονται με:
•	Οργανωμένο Σύστημα Διαχείρισης Ποιότητας (ISO 9001:2015) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
•	Οργανωμένο Σύστημα Διαχείρισης Ποιότητας (ISO 20001-01:2018) ή ισοδύναμο ή μεταγενέστερης έκδοσής του στα πεδία εφαρμογής της διαχείρισης, συντήρησης και υποστήριξης  εφαρμογών λογισμικού.
•	Οργανωμένο Σύστημα Διαχείρισης της Ασφάλειας των Πληροφοριών (ISO 27001:2013) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
•	Οργανωμένο Σύστημα Διαχείρισης της Επιχειρησιακής Συνέχειας (ISO 22301:2019) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
•	Οργανωμένο Σύστημα Διαχείρισης της Επιχειρησιακής Συνέχειας (ISO 45001:2018) ή ισοδύναμο ή μεταγενέστερης έκδοσής του στα πεδία εφαρμογής του σχεδιασμού, ανάπτυξης και εγκατάστασης εφαρμογών λογισμικού, συντήρησης και υποστήριξης συστημάτων πληροφορικής.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.7 της Διακήρυξης)